Dillo tša Jeremia 3 | Beibele Inthaneteng | Phetolelo ya Lefase le Lefsa
Dillo tša Jeremia 3:1-66
א [ʼAʹleph] 3 Nna ke monnatia yo a hlakišitšwego+ ka baka la lehlotlo la kgalefo ya gagwe. 2 Yena o ntlhahlile gomme a ntshepediša leswiswing e sego seetšeng.+ 3 O nkemišeditše seatla sa gagwe gore a lwe le nna letšatši ka moka.+ ב [Behth] 4 O hlagaditše nama ya ka le letlalo la ka,+ a roba le marapo a ka.+ 5 O nkageletše ka morako a ntikanetša+ ka dimela tša mpholo+ le ditlaišego. 6 O ntudišitše mafelong a leswiswi+ go etša batho ba ba hwilego kgale.+ ג [Giʹmel] 7 O nthibetše bjalo ka ge eka ke ka morako wa maswika, e le gore ke se ke ka tšwa.+ A ntlema ka ditlemo tša koporo+ tše boima. 8 Le gona, ge ke kgopela go thušwa gomme ke llela go hlakodišwa, o thibela thapelo ya ka.+ 9 O thibetše ditsela tša ka ka leswika le le betlilwego,+ a kgopamiša ditsela tša ka.+ ד [Daʹleth] 10 O etša bere e ntaletšego,+ o etša le tau e lego mafelong a go ikuta.+ 11 O šarakantše ditsela tša ka, a ntira gore ke etše molala gomme a ntira lešope.+ 12 O ngangile bora bja gagwe+ gomme a ntebantšha ka mosebe.+ ה [Heʼ] 13 O ntlhabile ka mesebe ya kgotlopo ya gagwe dipshiong.+ 14 Ke segwa+ ke batho ka moka bao ba lwago le nna, ke hlwa ke le kopelo ya bona letšatši ka moka.+ 15 O nkhorišitše tše di galakago,+ a nnweša lengana.+ ו [Waw] 16 O nkgetlotše meno ka lekgwara,+ a nkgatakela moloreng.+ 17 O ntahlile moo moya wa ka o bilego o se na khutšo. Ke lebetše gore botse ke eng.+ 18 Ke duletše gore: “Letago la ka le tšeo ke di letetšego go Jehofa di senyegile.”+ ז [Zaʹyin] 19 Gopola go hlakišwa ga ka le go hloka ga ka legae,+ o gopole gore ke ja lengana le dimela tša mpholo.+ 20 Moya wa gago o tla nkgopola gomme wena wa inamela go nna.+ 21 Se ke tla se gopola pelong ya ka.+ Ke ka baka leo ke tlago go leta.+ 22 Ke ka baka la ditiro tša botho+ bja Jehofa ge re sa fedišwa,+ ka gobane dikgaugelo tša gagwe di ka se fele.+ 23 O di bontšha mesong e mengwe le e mengwe.+ Go botega ga gago ke mo gogolo kudu.+ 24 Moya wa ka o itše: “Jehofa ke kabelo ya ka,+ ke ka baka leo ke tla mo letago.”+ ט [Tehth] 25 Jehofa o lokile go yo a mo holofetšego+ le go yo a mo tsomago.+ 26 Go botse gore motho a letele+ phološo ya Jehofa+ a ikhomoletše.+ 27 Go botse gore monna a rwale joko bofseng bja gagwe.+ י [Yohdh] 28 A a dule a nnoši gomme a ikhomolele,+ ka gobane o ithwešitše morwalo.+ 29 A a inamele fase mmung ka sefahlego.+ Mohlomongwe kholofelo e ka ba gona.+ 30 A a sekegele lerama la gagwe go yo a mo otlago.+ A a rwale kgobogo ya gagwe ka botlalo.+ כ [Kaph] 31 Jehofa a ka se lahle motho go iša mehleng ya neng le neng.+ 32 Gaešita le ge a bakile manyami,+ o bile o tla gaugela go ya ka botho bja gagwe bjo bogolo.+ 33 Pelong ya gagwe ga a kgahlwe ke go hlakiša goba go kweša bana ba batho bohloko.+ ל [Laʹmedh] 34 Go gatakela+ bagolegwa ka moka ba lefase,+ 35 Go hlokomologa kahlolo ya monnatia pele ga sefahlego sa Yo Godimodimo,+ 36 Go hlalefetša motho tshekong, Jehofa ga se a go amogela.+ מ [Mem] 37 Ke mang yo a boletšego gore taba e direge mola Jehofa yena a se a laela?+ 38 Molomong wa Yo Godimodimo ga go tšwe tše mpe gwa ba gwa tšwa tše botse.+ 39 Go re’ng motho a belaela,+ monnatia a belaela ka baka la sebe sa gagwe?+ נ [Nun] 40 Anke re nyakeng ditsela tša rena gomme re di latišišeng,+ le gona anke re boeleng go Jehofa.+ 41 A re išeng dipelo tša rena go Modimo magodimong gomme re emišetšeng diatla tša rena go yena,+ re re: 42 “Rena re sentše gomme re rabetše.+ Wena ga se wa re lebalela.+ ס [Saʹmekh] 43 O itšhireditše ka bogale,+ wa re hlomara.+ O re bolaile; ga wa ba le lešoko.+ 44 O ikapešitše ka leru,+ gore thapelo e se ke ya fihla go wena.+ 45 O re dira ditšhila le maudi gare ga merafo.”+ פ [Peʼ] 46 Manaba a rena ka moka a re ahlamišeditše melomo.+ 47 Letšhogo le molete, tšhwalalanyo le go senywa+ di re lebane.+ 48 Mahlo a ka a ela melapo ya meetse ka baka la go senywa ga morwedi wa batho ba gešo.+ ע [ʽAʹyin] 49 Leihlo la ka le tšhologa megokgo gomme ga le kgaotše, mo le bilego le sa khutše,+ 50 Go fihlela ge Jehofa a lebelela fase gomme a bona a le legodimong.+ 51 Moya wa ka o kwele bohloko o šoro ka baka la seo ke se bonego,+ ka baka la barwedi ka moka ba motse wa gešo.*+ צ [Tsa·dhehʹ] 52 Manaba a ka a ntsomile ka ntle le lebaka+ bjalo ka ge eka a tsoma nonyana.+ 53 A fedišeditše bophelo bja ka moleteng+ gomme a mphoša ka maswika. 54 Meetse a eleletše hlogong ya ka,+ ka re: “Ke tla fedišwa!”+ ק [Qohph] 55 Wena Jehofa, ke biditše leina la gago ke le tlasetlase moleteng.+ 56 O kwe lentšu la ka.+ O se ke wa uta tsebe ya gago ge ke kgopela kimollo, wa e uta ge ke llela thušo.+ 57 O ile wa batamela letšatšing la ge ke go bitša,+ wa re: “O se ke wa boifa.”+ ר [Rehsh] 58 Wena Jehofa, o emetše melato ya ka,+ wa rekolla bophelo bja ka.+ 59 Wena Jehofa, o bone bobe bjo ke bo dirilwego.+ Hle nkahlolele.+ 60 O bone ge ba itefetša go nna, wa bona le dikgopolo ka moka tša bona tše ba ntherilego ka tšona.+ ש [Sin] goba [Shin] 61 Wena Jehofa, o kwele kgobošo ya bona le dikgopolo ka moka tša bona tše ba ntherilego ka tšona,+ 62 O kwele mantšu a bao ba ntsogelago matla,+ wa kwa le ge ba sebaseba ka nna letšatši ka moka.+ 63 Šetša go dula ga bona fase le go ema ga bona.+ Nna ke kopelo ya bona.+ ת [Taw] 64 Wena Jehofa, o tla ba lefetša go ya ka mediro ya diatla tša bona.+ 65 O tla retetša dipelo tša bona,+ wa ba rogaka.+ 66 O tla ba hlomara o galefile gomme wa ba fediša+ ka tlase ga magodimo a Jehofa.+
Goba, “metse yeo e o dikologilego.”
Dillo tša Jeremia 3